Ιεριχώ

Η Ιεριχώ ( ;   )) είναι πόλη κοντά στον Ιορδάνη ποταμό, στη Δυτική Όχθη των Παλαιστινιακών περιοχών. Από το τέλος της εποχής της Παλαιστίνης υπό Βρετανική Εντολή, η πόλη προσαρτήθηκε και κυβερνήθηκε από την Ιορδανία από το 1949 έως το 1967 και, με την υπόλοιπη Δυτική Όχθη, υπόκειται στην ισραηλινή κατοχή από το 1967· ο διοικητικός έλεγχος παραδόθηκε στην Παλαιστινιακή Αρχή το 1994. Είναι πρωτεύουσα της Επαρχίας Ιεριχούς και είχε πληθυσμό το 2007, 18.346 κάτοικους.2007 PCBS Census . Παλαιστινιακό Κεντρικό Γραφείο Στατιστικής (Palestinian Central Bureau of Statistics, PCBS). Ευρισκόμενη αρκετά κάτω από το επίπεδο της θάλασσας (περίπου 260 μέτρα) 16 χλμ. βορείως της Νεκράς Θάλασσας, η Ιεριχώ είναι το χαμηλότερο σημείο του πλανήτη με μόνιμους κάτοικους. Πιστεύεται επίσης ότι είναι μία από τις παλαιότερες συνεχώς κατοικούμενες πόλεις του κόσμου.Murphy-O'Connor, 1998, σ. 288.Freedman et al., 2000, σ. 689–671. Αρχαιολογικές έρευνες έχουν ανακαλύψει τα κατάλοιπα πάνω από 20 διαδοχικών εγκαταστάσεων στην Ιεριχώ, η πρώτη από τις οποίες είναι 11.000 ετών (9000 π.Χ.),"Jericho", Encyclopædia Britannica σχεδόν στην αρχή του Ολόκαινου. Είναι επίσης η παλαιότερη γνωστή τειχισμένη πόλη.

Στην Παλαιά Διαθήκη περιγράφεται ως  «Πόλη των Φοινικόδεντρων», ενώ άφθονες πηγές και μέσα και γύρω από την Ιεριχώ την κατέστησαν προσφιλή τόπο για εγκατάσταση ανθρώπων για χιλιάδες χρόνια.Bromiley, 1995, σ. 715. Στην ιουδαιοχριστιανική παράδοση είναι γνωστή ως ο τόπος επιστροφής των Ισραηλιτών μετά τη φυγή από την Αίγυπτο, οδηγούμενοι από τον Ιησού του Ναυή, διάδοχο του Μωυσή.

Τα ερείπια της αρχαίας πόλης στο Τελ εσ-Σουλτάν ανακηρύχθηκαν μνημείο παγκόσμιας κληρονομιάς της UNESCO το 2023. To τελλ βρίσκεται δίπλα στην πηγή νερού Αΐν εσ-Σουλτάν. Ένας μόνιμος οικισμός είχε προκύψει εδώ από την 9η με 8η χιλιετία π.Χ., λόγω του εύφορου εδάφους της όασης και της εύκολης πρόσβασης στο νερό. Κρανία και αγάλματα που βρέθηκαν στην τοποθεσία μαρτυρούν λατρευτικές πρακτικές των νεολιθικών πληθυσμών που ζούσαν εκεί, και το αρχαιολογικό υλικό της Πρώιμης Εποχής του Χαλκού δείχνει σημάδια πολεοδομικού σχεδιασμού. Απομεινάρια από τη Μέση Εποχή του Χαλκού αποκαλύπτουν την παρουσία μιας μεγάλης πόλης-κράτους των Χαναναίων που καταλαμβάνεται από έναν κοινωνικά περίπλοκο πληθυσμό. Διαθέσιμο με άδεια CC-BY-SA IGO 3.0

 Παραπομπές 

Κατηγορία:Γεωγραφία της Βίβλου
Κατηγορία:Παλαιστίνη
Κατηγορία:Πόλεις του Ισραήλ
Κατηγορία:Πόλεις της Παλαιστίνης